**Šlep** (od njemačkog: *schleppe* = vući) ili prevedeno **teglenica**, ponegdje i **barža** (od francuskog *barge*) je plovilo niskog gaza pravokutne forme bez vlastitog pogona, kog vuče (tegli, šlepa) tegljač da bi plovio. Služi za prijevoz tereta rijekama i kanalima, a rjeđe i morem.

Karakteristike
--------------

Riječni šlep može biti zatvoren ili otvoren, a služi za transport kojekakvih tereta po unutrašnjim plovnim putevima.

Nosivost im je od 600 do 10 000 tona (i više), najčešće imaju kormilo, opremu za vezanje i stambeni prostor za mornare. Teretni prostor može biti jednodjelni ili višedjelni kao što je to slučaj kod šlepova koji prevoze tekućine (šlep-tanker). Najstariji šlepovi bili su izgrađeni od drva - **dereglija**, njih je vukla stoka, a često i ljudi, kao burlaci u Rusiji.

Rjepin: Burlaci na Volgi
Od kraja 18. vijeka grade se mješovito od željeza i drva a tegle ih parobrodi, a danas se grade od čelika.

Tradicionalno ih se nazivalo prema namjeni, tako su *uljarice* (tanker) transportirali [[nafta|naftu, ulje, benzin, vodu, vino, melasu i ostale tekućine, *drvarice* drvo, a *pjeskare* (pletne) pijesak i šljunak jaružan iz riječnog korita. Kod tog tipa šlepa postoji specijalna vrsta - *klapet* (senker), njemu se dno moglo otvoriti i tako je istresao teret.

Zatvoreni tip šlepa - *nagibaljka* s bočnim tankovima, koristila se kod hidrotehničkih radova; puštanjm vode u tankove s jedne strane -šlep bi se toliko nagnuo da je sav teret kliznuo u vodu.

Nekad je svaka rijeka imala svoj tip teglenica. Otkako su rijeke međusobno povezane kanalima, razvijen je unificirani tip, kod kojih veličina zavisi o dimenzijama ustava kroz koje moraju proći i o dubini vode u riječnom koritu.

Morske teglenice najčešće se koriste po lukama. Otvoreni tip lučkog šlepa bez palube koristi se za transport ugljena ili 
nekog drugog rasutog tereta po luci. Zatvorena morska teglenica (*peniša* ili *maona*) služi za skladištenje robe po luci, ali kojiput i za transport robe morem.

Rijeke i jezera dugo su igrali veliku ulogu u prijevozu rasutih tereta, kao što je ugljen u Njemačkoj, Nizozemskoj, Francuskoj, Belgiji, Kanadi i Sjedinjenim Američkim Državama.

Troškovi transporta šlepovima zavisili su od broja koji je mogao vući jedan tegljač, a to pak zavisilo o dimenzijama plovnog puta. Tako se po američkim rijekama Ohaju, Tennessee i gornjem Mississippiju moglo tegliti i do 20 - 25 šlepova, a u donjem Mississippiju 25 - 35 šlepova. Svaki šlep je imao kapacitet do 1500 tona. Kako su vodni putovi obično bili kružni, transport i isporuka bio je spor, ali vrlo ekonomičan.

Vanjske veze
------------

***Šlep*** na Wikimedijinoj ostavi

* *Barge* na portalu Encyclopædia Britannica ()

| * p
* r
* u
Trgovački brodovi |
| --- |
| Teretni brodovi | Brod za generalni teret • Brod za rasuti teret • Kontejnerski brod • RO-RO • Brod hladnjača • Željeznički trajekt • LASH • Brod za teške terete • Brod obalne plovidbe • Klapeta • Teglenica | Usporedba tankera |
| Tankeri | Tanker za naftu • Tanker za kemikalije • LNG brod • FPSO |
| Putnički brodovi | Prekooceanski brod • Brod za krstarenje • Trajekt • Kruzer-trajekt • Željeznički trajekt • Obalni brod |
| Pomoćni brodovi | Tegljač • Vatrogasni brod • Brod za opskrbu platformi • Tender • Brod za podmorske radove |
| Ostalo | Kabelopolagač • Ribarski brod • Ledolomac • Istraživački brod • Brod dizalica • Brod za bušenje podmorja • Jaružar • Poluuronjivi brod • Trgovačka podmornica |
| **Veličine**: Handysize • Handymax • Panamax • Aframax • Suezmax • Seawaymax • Malaccamax • Capesize • VLCC • ULCC |